Diari Oficial de la Generalitat Valenciana


Sumari del DOGV 6638, del 26-10-2011 (2011/10567)

Notificació de la sentència dictada en el judici ordinari número BAK-534.0.2-4/2011.
------------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10790


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici ordinari número XPG-289.6.9-3/2011. [2011/10909]  
Ordinari Llei de Propietat Horitzontal 249.1.8 - 000001/2011  
Demandant: Doctor Pesset Aleixandre 95 Comunitat de Propietaris.  
Procuradora: María José Bosque Pedrós.  
Demandat: Javier Adarve Lázaro i Banco Bilbao Vizcaya Argentaria, SA.  
Procuradora: M.ª del Mar Ruiz Romero.  
Carmen Sebastián Sanz, secretària judicial del Jutjat de Primera Instància número 27 de València.  
Mitjançant aquest edicte, faig saber:  
Que en aquest Jutjat se segueix ordinari Llei de Propietat Horitzontal-249.1.8 1/2011, a instàncies de Doctor Pesset Aleixandre 95 Comunitat de Propietaris contra Javier Adarve Lázaro i Banco Bilbao Vizcaya Argentaria, SA, en què s'ha acordat notificar la sentència dictada en aquestes actuacions al demandat que es troba en parador ignorat, Javier Adarve Lázaro, la dispositiva del qual literalment diu com segueix:  
«Sentència número 225/2011  
Magistrada jutgessa que la dicta: M.ª Ángeles Barona Arnal.  
Lloc: València.  
Data: 26 de setembre de 2011.  
Part demandant: Doctor Pesset Aleixandre 95 Comunitat de Propietaris.  
Procuradora: María José Bosque Pedrós.  
Part demandada: Javier Adarve Lázaro i Banco Bilbao Vizcaya Argentaria, SA.  
Procuradora: M.ª del Mar Ruiz Romero.  
Objecte del judici: verbals de propietat horitzontal.  
M.ª Ángeles Barona Arnal, magistrada jutgessa del Jutjat número 27 de València, ha vist aquestes actuacions seguides en aquest Jutjat amb el número 1/2011, a instàncies de la procuradora Margarita Sanchis Mendoza, en nom i representació de la Comunitat de Propietaris Carrer Pesset Aleixandre, número 95 de València i amb la direcció de la lletrada Francisca Villaverde Alegre contra Javier Adarve Lázaro, en situació de rebel·lia i contra el Banco Bilbao Vizcaya Argentaria, SA, representada per la procuradora Mar Romero Ruiz i amb la direcció de la lletrada Teresa Catalá Chordá, i ha dictat aquesta resolució amb el següent:  
  
Dispositiva  
Estime íntegrament la demanda interposada per la procuradora Margarita Sanchis Mendoza, en nom i representació de la Comunitat de Propietaris Carrer Pesset Aleixandre, número 95 de València, contra Javier Adarve Lázaro i contra el Banco Bilbao Vizcaya Argentaria, SA, i condemne Javier Adarve Lázaro a pagar 918,25 euros més els interessos legals des de la interposició de la demanda i les costes. I pertoca declarar l'afecció real de l'habitatge siti al carrer Doctor Peset Aleixandre, número 95, 2a, per la quantitat de 918,25 euros corresponent a l'última anualitat i l'anualitat en curs, que tindrà caràcter preferent a qualsevol altre crèdit i, en particular, a l'hipoteca a favor de l'entitat Banco Bilbao Vizcaya Argentaria, SA, i això sense fer condemna expressa a costes.  
Contra aquesta resolució es pot interposar un recurs d'apel·lació davant de l'Audiència Provincial de València (article 455 LECn), que cal preparar mitjançant un escrit que s'ha de presentar en aquest Jutjat dins del termini de cinc dies hàbils següents a la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn).  
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient, número 4084/0000/02/0001/11, indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas de realitzar l'ingrés mitjançant transferència bancària, després de completar el codi del compte corrent (3260-5507-58-4482165244), s'indicarà en el camp "Concepte" el número de compte, el codi i la data en la forma que s'exposa en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.  
Aquesta és la meua sentència, que jutjant definitivament en aquesta instància pronuncie, mane i firme».  
I perquè valga d'edicte de notificació de la sentència al demandat, en parador ignorat, estenc aquest edicte, el qual es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
  
València, 5 d'octubre de 2011.- La secretària judicial: Carmen Sebastián Sanz.